1. Miten tilatoimen, sivistystoimen ja koulujen välistä yhteistyötä oppimisympäristöjen suunnittelussa ja toteutuksessa tulisi kehittää?

OULU:

* Tarveselvitys ja hankesuunnitelma tehdään tilakeskuksen, käyttäjän ja keskushallinnon yhteistyönä
* Hankesuunnitelman keskeisiä asioita on toimintavaihtoehtojen vertailu ja valinta.
* Lähtökohtana on ensisijaisesti sopeuttaa toiminta olemassa oleviin tiloihin
* Hankesuunnitelmavaiheessa määritellään tilakeskuksen ja käyttäjän yhteiset tavoitteet,

( mm. toiminnalliset, tekniset ja taloudelliset ) minkä jälkeen siirrytään kilpailutusvaiheeseen.

* Käyttäjä on koko prosessin ajan mukana suunnittelutyössä ja sen arvioinnissa.
* Jos hankkeeseen liittyy useita hallintokuntia tai toimijoita, kaikki ovat alusta pitäen osallisina.
* Aluerehtori on mukana kaikissa alueensa perusparannus- ja uudisrakentamishankkeissa.
* Rehtorilla on suuri vastuu suunnittelu- ja rakennusvaiheessa käyttäjän edustajana.
* Sivistys- ja kulttuuripalveluissa on suunnittelijoita ja asiantuntijoita, jotka tuovat hankkeisiin laajemman näkemyksen ja asiantuntijuuden.
* Yli kuntarajojen menevää yhteistyömahdollisuuksia ollaan tutkimassa eteläisellä alueella Oulu/Kempele.
* Oulussa on kehitelty tilojen inventointityökalu.
* Eri osapuolten asiantuntijuuden ja tarpeiden kohtaaminen ja yhdistäminen hankesuunnitelmaan vaatii yhteistä ymmärrystä: strategiset lähtökohdat, kustannustekijät, kestävä kehitys,

RAAHE:

- Raahessa ainakin meidän osalta homma on mennyt niin, että tekninen palvelukeskus on kilpailuttanut suunnittelijat tietyillä kriteereillä. Tässä vaiheessa on ollut alustava tilaohjelma, maksimi neliömäärät ja käyttäjien toiveet tiedossa. Suunnittelijan valinnan jälkeen on aloitettu sitten yhteistyö arkkitehdin kanssa. Tekninen puoli ja kaavoitus on olleet koko ajan matkassa mukana. He ovat asettaneet omat reunaehtonsa suunnittelijalle.

- Alunperin piti rakentaa vain koulu, mutta sitten hankkeen edetessä siihen liitettiin myös päiväkoti , isommat liikuntatilat, nuorisotoimen tilat ja tiloja myös vapaata sivistystyötä ja mahdollisia muita ulkopuolisisia käyttäjiä varten. Hanke siis laajeni merkittävästi alkuperäisestä.

- Osa käyttäjistä on liittynyt suunnitteluun mukaan vasta myöhemmässä vaiheessa. Olisi ollut helpompaa, jos kaikki olisivat olleet mukana heti alusta lähtien.

- Suunnittelun aikana luonnoksia on kommentoitu suoraan arkkitehdille ja lisäksi on pidetty yhteisiä palavereita isommalla suunnittelutyöryhmällä, jossa on edustajia niin käyttäjistä, rakennuttajalta ja myös poliittiselta taholta (tekninen lautakunta, opetuslautakunta)

- Kunnalla olisi hyvä olla jonkinlainen "peruskonsepti" olemassa koulurakentamista varten. Näyttää siltä, että rakentamiseen joudutaan usein hyvin kiireellä ja nopealla aikataululla. Tällöin helpottaisi, jos tilapuolen ihmisillä olisi jo alustava käsitys siitä mitä opettamiselta, oppimiselta ja tiloilta vaaditaan. Monikäyttöisyyttä ajatellen olisi myös hyvä miettiä etukäteen mitä toimintoja ja palveluja keskitetään minnekin päin kaupunkia. Esimerkiksi tilojen muunneltavuus pitäisi olla ihan selviö nykypäivänä. Siitä huolimatta sitä joutuu turhan paljon perustelemaan.

- Jokaisen henkkeen suunnittelun lähtökohdat ovat tietysti yksilöllisiä. Jossakin päin korostetaan vain neliöiden tehokkuutta ja toisaalla rakennetaan niitä näyttäviä lasimonumentteja.  Siitä huolimatta toivoisi aina, että kuunneltaisiin niitä ihmisiä, jotka rakennuksessa töitä tekevät. siltä niitä käytännön hyviä ideoita usein tulee.

- Myös kaavoitus ja tontti vaikuttavat olennaisesti rakennukseen. Meillä entinen koulu on yhdessä kerroksessa ja uusi tulee kolmeen kerrokseen. Meillä oli jotenkin koululla omissa ajatuksissa yksi tai korkeintaan osittain kaksikerroksinen rakennus. Tontin koko pakotti kuitenkin siihen, että uusi on kolmekerroksinen ja samalla saatiin vetää monta ideaa vessanpytystä alas.  Myös alkuperäinen ajatus luokkien sijoittelusta meni siinä samalla. Eli, rakentamisprojektin aikana voi tulla tällaisia yllätyksiä. Sen takia ideointi kannattaa pitää ennen arkkitehdin mukaan astumista hyvin yleisellä tasolla rakennuksen suhteen. Ennemmin kannattaa miettiä, mitä opetetaan, miten opetetaan, ketkä opettavat, minkalaiaia yksittäisiä tiloja ehkä tarvitaan, miten toimitaan yhteistyössä muiden toimijoiden kanssa, jne...

PARKANO:

Tähän asti prosessi on Parkanossa edennyt seuraavasti:

* 1) Päätös uuden koulun rakentamisesta
* 2) perustettiin koulukampustyöryhmä (edustajina poliitikot/käyttäjät/virkamiehet)
* 3) suunnittelukilpailu
* 4) suunnittelijan valinta
* rehtorit edustettuina sekä pari luottamustoimissa mukana olevaa opettajaa
* tekninen ja sivistys ovat palaveeranneet yhdessä suunnittelijan kanssa
* kouluverkko Parkanossa on suppea (kaikki rehtorit mukana =2), yhteistyötä naapurikuntien kanssa

LAUKAA/VIHTAVUORI

Vuorovaikutus on tärkein asia, ts. kuunnellaan puolin ja toisin toistemme ehdotuksia ja näkemyksiä. Se, että tunnemme toisemme ja ymmärretään toisiamme on hyvä alku ja kun keskinäinen luottamus on syntynyt, siitä on hyvä jatkaa. Hyvin usein joudumme tekemään kompromisseja joko kustannusten vuoksi tai rakennusteknisistä syistä johtuen.

1. Miten suunnitteluprosessi on toteutettu (suunnittelu/arkkitehtikilpailu, kilpailutuksen jälkeen suunnittelijan/arkkitehdin valinta, joku muu tapa)?

Tarveselvityksen laatiminen on meillä Laukaassa käyttäjähallintokunnan vastuulla. Tarveselvityksen sisältöön on laadittu ohjeistus ja se auttaa suuresti sen laatimisessa. Tilatoimi on jo mukana tarvesselvitysvaiheessa. Tarveselvitys hyväksytään käyttäjälautakunnassa.

Tarveselvityksen jälkeen siirrytään laatimaan tarkempaa hankesuunnitelmaa, joka perustuu tarveselvitykseen. Siinä täsmennetään mm. tilatarpeet, toteuttamistavat ja tehdään ensimmäinen tilamitoitussuunnitelma ja tavoitehintalaskelma. Hankeselvitystä laatii vuosisopimuskumppanina toimiva arkkitehtitoimisto.

Hankeselvitystyöryhmän perustamisesta päättää kunnanjohtaja, joka toimii myös ryhmän puheenjohtajana. Sivistystoimenjohtaja on hankevastaava ja tilapalvelupäällikkö teknisenä hankevastaavana. Ryhmässä on myös talousjohtaja, joten hankesuunnitteluvaiheessa koulurakentaminen sijoitetaan kunnan investointisuunnitelmaan. Tarve- ja hankesuunnitteluvaiheessa ovat myös tulevat rakennuksen käyttäjät tiiviisti mukana.

Hankesuunnitelma hyväksytään sekä teknisessä lautakunnassa että kasvun ja oppimisen lautakunnassa ja josta suunnitelman hyväksyminen etenee kunnanhallituksen ja edelleen kunnanvaltuuston hyväksyttäväksi. Hankesuunnitelmavaiheen jälkeen tilapalvelu ottaa vetovastuun hankkeen käytännön toteuttamisesta, mutta käyttäjähallintokunta on siinä edelleen mukana.

Kun hankesuunnitelma on hyväksytty, tekninen toimi kilpailuttaa arkkitehtisuunnittelijan. Jos kilpailun voittaa arkkitehtitoimisto, joka on ollut mukana jo hankesuunnitteluvaiheessa, se nopeuttaa suunnittelua, koska heillä on hyvät perustiedot jo olemassa hankkeesta.

Arkkitehtisuunnittelu tehdään teknisen toimen vetämänä, mutta siinä ovat mukana koulujen edustus (rehtori ja opettajat). Lisäksi arkkitehdin laatimia ehdotuksia käsitellään koulun omissa tilaisuuksissa ja kokouksissa, joten kaikki käyttäjät saavat mahdollisuuden vaikuttaa suunnitelmiin.

Käyttäjähallintokunta ja tekninen lautakunta hyväksyvät vielä erikseen arkkitehdin laatimat L2-tason suunnitelmat.

Tekninen toimi hoitaa rakennuttamiseen liittyvät asiat (urakkatarjoukset jne.). Koulun rehtori on mukana työmaakokouksissa ja tekee tiivistä yhteistyötä tilapalvelun ja urakoitsijan kanssa. Sisustussuunnittelu on yksi tärkeä osa, jossa käyttäjät pääsevät vaikuttamaan.

1. Missä vaiheessa käyttäjät ovat päässeet mukaan suunnitteluun (kilpailun "tuomareina", valitun suunnitelman kommentointi ja kehittäminen, suunnittelun aloittaminen ennen suunnittelijaa/arkkitehtia)?

Käyttäjät ovat mukana tarveselvitysvaiheesta alkaen ja yleensä hankesuunnitteluryhmässä on ollut kaksi-kolme käyttäjien edustajaa (rehtori ja opettajat) ja joskus myös vanhempien edustus (luottamushenkilö).

Hankesuunnitteluvaiheessa on usein esillä useampia tilaratkaisuvaihtoehtoja, joten käyttäjät pääsevät arvioimaan suunnitelmia koko suunnitteluprosessin ajan. Arkkitehdin mukanaolo hankesuunnitteluvaiheessa on myös hyvä asia.

Käyttäjien rooli korostuu siinä vaiheessa kun päästään suunnittelemaan itse rakennusta.

1. Millä tavalla kunnan sisäinen suunnittelu on toteutettu (hankkeeseen liittyvät eri hallintokunnat yhteistyössä)?

Ks. kohta 2!

TYRNÄVÄ:

* Kouluhanketyöryhmä on työskennellyt aiheen tiimoilta jo vuodesta 2013 saakka
* Rakentamispäätös tehty ?????
* Hanketyöryhmän kokoonpano:

Minna Matinlauri, valtuuston pj

Tauno Uitto, kunnanhallituksen pj

Kaisa Liikanen, sivistyslautakunnan pj (hanketyöryhmän pj)

Anu Koskimaa, teknisen lautakunnan pj,

Jussi Ylitalo, nuorisofoorumin pj.

Viranhaltijat:

Marjukka Manninen, kunnanjohtaja,

Jouni Kurkela, sivistysjohtaja (hanketyöryhmän sihteeri),

Matti Mannonen, tekninen johtaja,

Helena Illikainen, aluearkkitehti,

Jani Alakangas, kirkkomännikön koulun rehtori,

Tarja Hietikko, opettajien edustaja,

Jyrki Siekkinen, liikuntasihteeri,

Tanja Koski, ruokapalvelupäällikkö.

Olli Valtanen, kiinteistöpäällikkö (asiantuntija)

Johanna Vakkuri (asiantuntija)

Hannu Torvinen (tutkija)

Sari Laari-Salmela (tutkija)

- Miten suunnitteluprosessi on toteutettu (suunnittelu/arkkitehtikilpailu, kilpailutuksen jälkeen suunnittelijan/arkkitehdin valinta, joku muu tapa)?

Alustava kuvaus hankkeen etenemisestä elinkaarimallitoteutuksena:

1. Vaihe (16.3. – 15.12.2015)

1.0 Elinkaarikumppanin valinta

 1.1 Osallistumishakemukset 16.4.2015

> valitaan max 6 jatkoon

 1.2 Kilpailullinen neuvottelumenettely 1. kierros 27.-28.5.

> valitaan max 4 jatkoon

 1.3 Kilpailullinen neuvottelumenettely 2. kierros vko 26 >

 (1.4 Kilpailullinen neuvottelumenettely 3. kierros vko 33/34 >)

 1.5 Tarjouspyyntö

 1.6 Tarjousten vertailu

> valitaan elinkaari / allianssikumppani-konsortio

Lisäksi on huomioitu vaihtoehtoinen toteutustapa mikäli valtuusto päätyy siihen:

**Varautuminen muuhun toteutusmuotoon**

* 2. vaiheen käynnistyminen elinkaarimallin pohjalta edellyttää valtuuston myönteistä päätöstä lopullisesta toteuttamismallista elinkaarimallilla
* Kvalt kielteinen päätös >>> hankkeen toteuttamista jatketaan perinteisellä mallilla kokonaistaloudellisesti edullisimman tarjouksen jättäneen palveluntuottajan luonnossuunnitelman pohjalta ja suunnitteluryhmän kanssa
* Sekä palveluntuottaja että konsortioon nimetty suunnitteluryhmä ilmoittavat osana lopullista palveluntuottajan tarjousta hintatiedon
	+ palveluntuottaja ilmoittaa hinnan, jolla luovuttaa tilaajalle täysin käyttöoikeuksin tarjouksen liitteenä olevat luonnossuunnitelmat
	+ pääsuunnittelija ilmoittaa hinnan, jolla toteuttaa kohteen pää- ja arkkitehtisuunnittelun
	+ LVIA- sähkö- ja rakennesuunnittelijat ilmoittavat hinnat, joilla toteuttavat kohteen erikoissuunnittelun oman erityisalansa osalta
* Hintatiedot annetaan tarjouksessa sitovina, mutta ne eivät ole mukana ensisijaisesti pyydettävän tarjouksen (elinkaarimalli) vertailussa.
* Menettely tarkentuu neuvottelumenettelyn aikana
* Lopullinen muuhun toteutusmuotoon varautumisen malli ja siihen sisältyvien suunnittelutehtävien sisällöt ilmaistaan lopullisessa tarjouspyynnössä

- Missä vaiheessa käyttäjät ovat päässeet mukaan suunnitteluun (kilpailun "tuomareina", valitun suunnitelman kommentointi ja kehittäminen, suunnittelun aloittaminen ennen suunnittelijaa/arkkitehtia)?

**Tavoitteet osapuolten väliseen vuorovaikutukseen**

* Yhteistyö, luottamus ja läpinäkyvyys osapuolten kesken
* Kumppanuusajattelu hankkeessa
* Avoin vuorovaikutus suunnittelun, rakentamisen ja ylläpidon aikana
* Tietomallinnus ja käyttäjän osallistaminen

Oppilaat, huoltajat ja muut tahot:

* Pro Gradu –tutkimus: Pihasuunnittelu --> oppilaat ovat piirtäneet pihasta ja toiveestaan siitä (vanha koulu) jota hyödynnetään uudessa pihasuunnittelussa
* Oppilaskunta ja oppilaskunnan hallitus osallistuvat suunnitteluun
* Huoltajien informointi suunnittelun alkuvaiheessa --> tulevaisuudessa osallistaminen
* Vanhempaintoimikunnan informointi ja osallistaminen suunnitteluun
* Muiden käyttäjien huomioiminen suunnittelussa

- Millä tavalla kunnan sisäinen suunnittelu on toteutettu (hankkeeseen liittyvät eri hallintokunnat yhteistyössä)?

- Miten koulujen välistä yhteistyötä on toteutettu kunnan sisällä tai yli kuntarajojen?

* keskustelut kunnan sisällä
* Tutustumiskäynnit muihin kouluihin
* Verkostoituminen Nova Schola Finlandia –hankkeen tiimoilta --> tapaaminen ja yhteinen kouluvierailu Raahen kanssa toukokuussa 2015

- Muita huomioita ja kommentteja yhteistyöstä.

* Kunnan sisäinen yhteistyö mahdollisimman laajasti sujuvoittaa prosessia ja nopeuttaa toimintaa
* Koko hankkeen ajan ostetaan ulkopuolelta erityisesti juridiikan, hankintojen ja toteutusmuotojen asiantuntijapalveluja, mutta myös erityispedagogiikan, puurakentamisen ja energiatalouden osalta. Hankkeessa pyritään laajaan yhteistyöhön sekä paikallisten että valtakunnallisten tutkimus- ja oppilaitosten (yliopistot, AMKt, VTT, TEM) kanssa.

LAHTI:

- Miten suunnitteluprosessi on toteutettu (suunnittelu/arkkitehtikilpailu, kilpailutuksen jälkeen suunnittelijan/arkkitehdin valinta, joku muu tapa)?

Avoin ja eri sidosryhmät huomioonottava suunnittelu heti projektin alkuvaiheessa on tärkeää.

- Missä vaiheessa käyttäjät ovat päässeet mukaan suunnitteluun (kilpailun "tuomareina", valitun suunnitelman kommentointi ja kehittäminen, suunnittelun aloittaminen ennen suunnittelijaa/arkkitehtia)?

Eteläisen Lahden tilanteessa on koulujen henkilöstö otettu jo palveluverkon suunnitteluvaiheessa mukaan ideoimaan alueen palveluverkkoa. Ehdottaman tärkeää on se, että opettajat ja muut käyttäjät ovat aktiivisesti mukana huonekohtaisessa suunnittelussa. Viimeaikaiset hankkeet Lahdesta ovat osoittaneet sen, että hankesuunnitteluvaihe on kaikista tärkein osa uuden koulun projektia, koska sen jälkeen mitään isoja muutoksia on vaikea saada enää hyväksyttyä.

- Millä tavalla kunnan sisäinen suunnittelu on toteutettu (hankkeeseen liittyvät eri hallintokunnat yhteistyössä)?

Alusta alkaen on pyritty siihen, että eri hallintokunnat ovat mukana uuden koulun suunnittelussa.

- Miten koulujen välistä yhteistyötä on toteutettu kunnan sisällä tai yli kuntarajojen?

Lahdessa on pyritty siihen, että alueen koulut ja muut toimijat (varhaiskasvatus) ovat yhteistyössä laatimassa palveluverkkosuunnitelmaa yhdessä virkamiesten ja muiden asiantuntijoiden kanssa. Seudullisesti on käyty keskusteluja lähinnä kuntarajoja lähellä olevien koulujen yhteiskäytöstä/rakenteista.

- Muita huomioita ja kommentteja yhteistyöstä.

Kaupungin/kunnan organisaatiorakenne voi vaikuttaa siihen, miten yhteisen hankeen rahoituksen järjestäminen onnistuu. Eri hallintokunnilla voi olla erilaisia intressejä eri projektien suhteen. Yhteistyö on aina helpompaa kun kaikkeen hallintokuntien tarve yhdistys ko. projektissa. Käyttäjille tulisi tarjota arkkitehtien ym. suunnittelijoiden toimesta erilaisia vaihtoehtoja, joista sitten valittaisiin paras tai jokin yhdistelmä ehdotuksista.